Sjónvarpskonan Giuliana Rancic mætti á viðburð á vegum sjónvarpstöðvarinnar E ! á dögunum og það verður að segjast að daman er orðin ansi horuð . Giuliana hefur aldrei verið þekkt fyrir það að vera með mikið hold utan á sér og var henni meðal annars ráðlagt af læknum að fitna til að auka möguleika sína á því að verða ólétt . Giuliana sagði þá að hún gæti það ekki vegna vinnunnar en E ! fær kjóla frá hönnuðum sem eru í pínu pínu ponsu stærðum og til að klæðast þeim í útsendingu verður þú að passa í þá ! Já útlitspressan er allsstaðar . Giuliana og Bill urðu foreldrar í fyrsta sinn í fyrra og áður en þau eignðust Duke litla þá var meira en nóg að gera hjá þeim í vinnu og ferðalögum en þau búa bæði í Los Angeles og Chicago . Giuliana hefur sagt það áður að hún elski það að vera mamma og að hann sé það besta sem hefur komið fyrir hana . Hugsanlega eru vinnan , það að vera mamma og mikil ferðalög farin að taka sinn toll á heilsu Giuliönu og vonandi kemur hún til með að braggast vel því það verður að segjast að hún er orðin óskaplega grönn . Margar konur eiga erfitt með að bæta á sig kílóum og glíma við það frekar en að fitna , þekkir þú einhverja þannig eða kannast þú sjálf við þann vanda ? Ræðum málið á Facebook .